Rodohrozit

{{Infokutija mineral
| naziv = Rodohrozit
| kategorija = Karbonatni minerali
| širina_kutije = 
| boja_kutije = 
| slika = The Searchlight Rhodochrosite Crystal.jpg
| veličina_slike= 
| tekst = Rodohrozit
| formula = 
| mol_težina = 114,95 g/mol
| boja = ružičasta, jarko crvena, žuta, žuto-siva, svijetlo smeđa
| habitus = romboedralni i skalenoedralni kristali
| sistem = trigonalni
| srastanje = na {1012} kao kontakt i lamelarno
| kalavost = na {1011} savršena
| lomljivost = nejednaka 
| čvrstoća = krhak
| tvrdoća = 3,5-4
| sjaj = staklast do biseran
| poliranje = 
| prelamanje = nω = 1,814 - 1,816 nε = 1,596 - 1,598
| optičkeosob = jednoaksijalne (-)
| birefringencija= δ = 0,218
| disperzija = 
| pleohroizam = slab
| fluorescencija= 
| apsorpcija =
| ogreb = bijel
| gravity = 3,5 - 3,7
| gustoća =
| topljenje = 
| zapaljivost = 
| dijagnostika = 
| rastvorljivost= 
| transparencija = 
| ostalo =
| reference = 
}}
**Rodohrozit** je karbonatni mineral mangana hemijskog sastava [[Mangan(II) karbonat|]]. U svojoj čistoj (rijetkoj) formi, obično je crveno-ružičaste boje, a nečisti uzorci mogu imati nijanse do ružičaste do tamno smeđe boje. Ima bijeli ogreb, a Mohsova tvrdoća mu varira između 3,5 i 4. Njegova relativna gustoća je između 3,5 i 3,7. Kristalizira se u trigonalnom sistemu, a kalavost sa romboherdralnim karbonatima mu je u tri smijera. Često je prisutno i srastanje. Providan je sa indeksom prelamanja od *nω*=1,814 do 1,816, *nε*=1,596 do 1,598. Često se može zamijeniti za manganove silikate, poput rodonita, ali je od njega znatno mekši.

Rodohrozit gradi potpune serije čvrstih rastvora sa željezo karbonatima (sideritom). Kalcij (kao i magnezij i cink, ali u ograničenom opsegu) često supstituira mangan u strukturi, dajeći svjetlije nijanse crvene i ružičaste, u zavisnosti od stepena supstitucije. Iz tog razloga, najčešća boja rodohrozita je ružičasta.

## Rasprostranjenost i otkiće 
Rodohrozit se javlja u hidrotermalnim mineralnim žilama zajedno sa drugim mineralima mangana u hladnim rudim depozitima u rudnicima srebra u Rumuniji, gdje je i prvi put pronađen. Prugasti rodohrozit je iskopan u Capillitas, u Argentini. Kod Catamarce u Argentini postoji stari rudnik srebra iz doba Inka u kojem se mogu naći fini stalaktitski primjerci rodohrozita, koji su vrlo atraktivni ali i jedinstveni. Poprečni presjek otkriva koncentrične pruge svijetlih i tamnih ružičasto obojenih slojeva. Ovi primjerci su gravirani i služe kao nakit ili ukras.

Ovaj mineral prvi put je opisan 1813. u uzorcima iz Cavnic, pokrajina Maramureş, današnja Rumunija. Prema Dimitrescu i Radulescu 1966. i Pappu 1997. ovaj mineral je prvi put opisan u Sacarambu, Rumunija a ne u Cavnicu. Njegovo ime je izvedeno iz grčke riječi ῥοδόχρως što znači *ružičasto obojen*.

## Upotreba 
Njegova osnovna upotreba je kao ruda mangana koji je dalje osnovna komponenta za izradu jeftinih nehrđajućih čelika i određenih legura aluminija. Kvalitetni prugasti primjerci se često koriste kao ukrasno kamenje i nakit. Pošto je relativno mehak, i ima savršenu kalavost, njega je vrlo teško presjeći te se vrlo rijetko koristi za perle u nakitu.

### Rodohrozit i rudarenje srebra 
Mangan karbonat je vrlo razoran kada je u pitanju proces amalagacije koji se koristi za koncentriranje ruda srebra, tako da iako su kvalitetni primjerci minerala vrlo traženi od strane kolekcionara, oni se vrlo često odlažu među šljakom u rudnicima.

## Kultura i legenda 
Rodohrozit je nacionalni dragi kamen Argentine. Američka savezna država Colorado je također zvanično usvojila rodohrozit za svoj *državni mineral* 2002. godine. Veliki primjerci ovog minerala nađeni su u rudniku "Sweet Home" u blizini grada Alma.

Inke su vjerovale da je rodohrozit krv njihovih bivših vladara pretvorena u kamen, te su ga ponekad nazivali i *Rosa del Inca* odnosno *Ruža Inka*.

## Galerija 
  
Datoteka:The_Searchlight_Rhodochrosite_Crystal.jpg|"The Searchlight," veliki crveni rodohrozit iz rudnika *Sweet Home*, Alma, Colorado
Datoteka:Rhodochrosite_Pink_Form.jpg|Ružičasta je najuobičajenija boja rodohrozita. Uzorak nađen u blizini Silvertona, Colorado
Datoteka:Alma_King_rhodochrosite.jpg|*The Alma King* je najveći poznati kristal rodohrozita. Pronađen je u rudniku *Sweet Home* u blizini grada Alma, Colorado. Čuva se u Muzeju prirode i nauke u Denveru.
Datoteka:Rodocrosita_2.jpg|Izložba u Muzetu *La Plata*, La Plata, Argentina
Datoteka:Single rhodochrosite crystal.png|Pojedinačni kristal rodohrozita, Guilin, Kina
Datoteka:2012 Tucson Gem & Mineral Show 107.JPG|Rodohrozit iz rudnika *Sweet Home*, Alma.

## Reference 
Kategorija:Minerali mangana
Kategorija:Karbonatni minerali